Efter vi forlod The Squad,
lagde Piper en video ud om vores børn.
Og det var svært.
JEG ØDELAGDE DET… (UNDSKYLD)
Indholdet i den video var
Piper, Lev, Elliana, Emily.
De sad på Pipers seng.
Og Piper gennemgik hvert barn,
og hvorfor barnet var stoppet.
Jeg vil sige, at dem, der forlader Squad,
altid siger, at det skyldes et usundt sted og miljø.
Det er det ikke. Vi er gode venner, og vi har det sjovt.
Jeg vil ikke sidde og sige, at vi er et usundt sted.
Man kunne se, at Piper er…
Piper er utilpas.
Det var indstuderet.
Det er ikke mig, der… Der er ingen, der kontrollerer Piper.
Jeg har set den anden side af videoerne,
så jeg kunne se, at hun blev instrueret.
I videoen holdt hun også op med at følge vores børn.
Jeg er på The Squads side, og vi holder op med at følge dem nu.
Den første her er Claire.
Hun er selvfølgelig min kusine,
og vi har haft det sjovt sammen.
Så vores børn sad og så det.
De så vreden og det, der skete,
og kommentarerne…
BLEV BERØMT OG VENDTE SIN KUSINE RYGGEN
De hadefulde kommentarer var forfærdelige.
JEG HADER DIG K******
PIPER GJORDE DIG BERØMT
Jeg var kun 13, og folk i hele verden hadede mig.
Jeg var så sårbar, at jeg blev berørt af det, jeg så.
HOLD DIN HOMO-MOR FOR DIG SELV
Børnene blev angrebet.
Jeg kalder dem hadkampagner.
Jeg ved ikke, om det blev arrangeret af Tiffany eller bots,
eller om det var rigtige børn, men de blev angrebet online.
Man tænker på børn, som bliver mobbet.
Det er et nyt niveau af mobning.
Det er ikke kun 100 børn i din by.
Det er hele verden.
Det gjorde ondt at se det, folk sagde.
Jeg følte mig dømt og kritiseret.
Situationen gør mig vred,
fordi folk taggede mig i det, "Piper sagde om mig."
Det var Tiffany.
Og du lyver for fansene,
når du siger, at det er din datter, men det er dig.
Tiffany er på sin telefon og kritiserer børn på Pipers konto.
Hun gik ind i gruppechats
og startede hadkampagner om dem, som havde forladt Squad,
og oprettede fankonti.
Vi ved, at Tiffany havde fankonti for at tale grimt om tidligere Squad-børn.
Min søn er så knust.
Hun skal stoppe.
Lad mit barn være. Lad børnene være.
Fokuser på dit eget. Lad vores børn være.
Efter vi forlod The Squad,
fik alle børnenes sociale medier, især deres YouTube, ingen visninger.
Jeg sendte e-mails til YouTube,
talte med Fiverr og forsøgte at optimere.
Jeg prøvede at finde ud af, hvad der var sket med Sawyers kanal.
Hvornår begyndte I at miste abonnenter?
SAWYERS FAR
Sawyer stoppede den 15. februar,
og inden for to dage mistede vi abonnenter.
Hundredvis om dagen.
Ja. Det er et usædvanligt fald.
TIDLIGERE MANAGER
Jeg ville ikke forvente sådan et drastisk fald,
medmindre der var en aktiv kampagne,
hvor en influencer med indflydelse på sit publikum
sagde: "Hold op med at følge". Vi har set det mange gange.
Men den gik i minus på to dage.
Ingen vidste, at Sawyer var stoppet.
De blev senere bedt om ikke at følge, men…
Fansene vidste ikke, Sawyer var stoppet.
Ja. Kun Hunter og Tiffany.
Vi følte, at de gjorde det med vores kanaler.
Da Claires antal begyndte at falde, tænkte jeg: "Åh nej, nu sker det."
Vi forældre talte i telefon flere gange.
Her er Claires tal og de andre børns tal.
Den samme graf for alle børnene.
Nogle af mødrene brugte flere måneder på at undersøge,
hvordan man stopper Tiffany.
Målet var at finde ud af, hvad hun gør ved vores kanaler,
og omvende det.
Vi deler information for at finde ud af det sammen.
Vi talte med mange forskellige folk.
Og til sidst blev vi ledt til det advokatfirma, vi arbejder med.
Tiffany og hendes kæreste og forretningspartner Hunter
havde sagt tidligere, at de kunne gøre…
ADVOKAT
…og tidligere havde gjort, den slags mod andre mennesker.
TIDLIGERE MEDLEM
Jeg var den første, det skete for,
og nu ved alle, at hvis man forlader Squad,
vil ens visninger falde, og man mister abonnenter og følgere.
Man bliver sortlistet.
Så snart jeg stoppede,
gik Hunter ind og slog notifikationerne fra på min kanal.
Og så loggede vi ham ud.
Og han gik amok med at forsøge at logge ind igen
og få adgangskoden fra os.
En mørk verden ligger bag disse kanaler.
Det er en underverden i de sociale medier, som man ikke ser.
Der er folk, som køber botnetværk
og betaler folk for at masserapportere konti og få dem nedprioriteret.
Man går ind på en masse konti og klikker på "rapporter videoen."
Og vi ved, at det er sket,
for på nogle videoer kan man ikke sætte en Google-annonce på,
fordi den anses som voldelig.
Men det er mig og mine venner, der sidder og taler.
Vi fandt ud af senere,
at videoerne blev vist på porno- og spillesider og andre dårlige sider,
som påvirkede min YouTube-kanal negativt.
Hvis dit navn er forbundet med en af disse pornosider,
så påvirker det antal abonnenter og bliver vist i en Google-søgning,
og det påvirker ens navn negativt for altid.
Internettet er skrevet med blæk, ikke med blyant.
Min YouTube-kanal er helt forandret.
Den er nok plettet for altid.
Alt det, jeg arbejdede for.
Hej, jeg hedder Sawyer.
Jeg startede min YouTube-kanal for et par dage siden.
Alt det, jeg holdt af og var motiveret til at arbejde på,
blev saboteret af folk, som jeg troede, ville hjælpe mig.
Af folk, jeg stolede på.
Vi har anlagt en civil sag mod Tiffany og Hunter Hill.
Vi har ikke sagsøgt Piper. Vi har ingen beskyldninger om hende.
Vi søger samlet titusindvis af millioner dollars for alle 11 børn i retssagen.
I 2022 bliver der anlagt en sag om overtrædelser og dårlig opførsel,
og den afslører en masse slemme ting, som skete bag kulisserne.
FRØKEN SMITH OG HR. HILL SABOTEREDE…
Da jeg startede på sagen, læste jeg den oprindelige klage.
Og på det tidspunkt tænkte forældrene mest på effekten,
som de så på børnenes karrierer,
og alt det, der blev gjort mod børnenes YouTube-konti.
-Er du klar? -Ja.
Vi stillede børnene spørgsmål,
og vi fandt ud af, at historierne, som forældrene havde fortalt os om,
hvad der foregik, kun var toppen af et isbjerg.
Vi har 11 børn, hvis historier stemmer overens.
Og det, de gjorde mod børnene, er chokerende.
MARTS 2024
Efter vi anlagde sagen,
gennemgik vi en såkaldt forundersøgelse.
For mange af jer er det vores første møde.
Som jeg forstår det, hører I stadig mere om børnenes oplevelser, som I ikke vidste.
Det lader til, at mange af jer kom ind i sagen
på grund af forstyrrelsen af YouTube-kanalerne.
Og efter sagen startede, og I mødtes med Matt og vores firma,
opdagede I en masse andre elementer i historien.
De følelsesmæssige, verbale og seksuelle overgreb, de blev udsat for.
Da Claire og Reese fortalte mig, hvad der var sket med dem,
holdt vi vores første møde som en gruppe med vores advokater.
Og advokaterne begyndte at stille spørgsmål.
Sophie sagde noget,
og så sagde Claire: "Også mig."
Og så sagde Reese: "Også mig."
Så sagde Hayden: "Hun gjorde det her mod mig."
Sawyer: "Hun gjorde det her."
Og så begyndte alle at fortælle.
Vi var ikke forberedt på at høre historier om det seksuelle.
Nu er vi på et meget mørkt område.
Og jeg fik det endnu dårligere med, at jeg lod hende blive.
Jeg kan ikke huske, hvordan samtalen startede,
men jeg kan huske, at Tiffany spurgte:
"Corinne, har du givet et blowjob?"
Jeg sagde: "Hvad er det?"
Da jeg var yngre, vidste jeg ikke, hvad det var.
Jeg var forvirret.
Og så fnisede hun og grinede.
Jeg så på Hunter, og Hunter grinede.
Og så sagde hun:
"Du kan gøre det på Hunter.
Jeg viser dig det med Hunter."
Og så grinede de helt vildt.
Og Piper sagde: "Mor, stop. Stop."
Piper sagde stop.
Jeg var 11 år.
Det gør mig trist for mit yngre jeg.
Jeg føler, at jeg let kunne være blevet udnyttet i den situation,
og det skræmmer mig.
Tiffany angreb os, når vi var sårbare og alene.
Og hun havde en karakter ved navn Lenny.
Lenny!
LENNY LØBER GENNEM GLIMMER
Lenny var en kat, der tilhørte til Tiffany og Piper, som døde.
Tiffany lavede en stemme.
Og Lenny var dybest set udluftningen
for alle hendes beskidte eller seksuelle tanker,
som hun kunne slippe afsted med.
Lenny er ikke en karakter i Pipers videoer eller noget i den stil.
Lenny var bare noget, som var uden for kameraet, kun for os.
Tiffany vækkede os om morgenen,
og det var normalt noget, som hun gjorde som Lenny.
Engang kom hun op til os, og hun lagde sig i sengen.
Og så var hun oven på…
Hun kom hen til mig og Piper og sad på os på alle fire og holdt os fast
og sagde, at hun var en bjergged.
Og så hylede hun.
Hun gjorde det, hvor man lader spyt falde og suger det op igen, mod mig.
Og jeg kunne ikke bevæge mig eller forsvare mig.
Jeg kan ikke huske, hvordan jeg gjorde det,
men jeg fik armene ud,
så jeg kunne dække mig med tæppet, når spyttet faldt.
Og så stod vi op og opførte os, som om det var en almindelig dag.
Da børnene fortalte, hvad hun gjorde mod dem,
og hvordan det påvirkede dem,
begyndte mødrene at græde.
Man hører alt det og tænker: "Hvordan kunne det ske?"
Især Reese
var så lille.
Som en baby. Hun var ni.
Jeg kan ikke huske, hvordan det startede, men jeg bar noget ind på hendes værelse.
"Her, Tiffany." Jeg lagde det på sengen.
Og da jeg gik ud, sagde Tiffany med Lennys stemme:
"Vent, Reese, bliv her."
Jeg tænkte: "Jeg skal ud herfra. Jeg vil væk. Jeg vil ud."
Og hun greb fat i mig.
Det var enten min talje eller mine ben eller min hals.
Jeg husker det ikke, men hun greb fat.
Jeg løb ud på hendes toilet og låste mig selv inde.
Og jeg sad der, og så sagde hun,
Tiffany sagde med Lennys stemme: "Reese, jeg har bukserne nede. Vil du se?"
Og jeg sagde: "Nej."
Hvis nu hun havde bukserne nede,
så jeg ikke blev traumatiseret, dækkede jeg øjnene.
Jeg låste stille døren op og åbnede den, og jeg mærkede rundt i rummet.
Da jeg vidste, hvor jeg var, åbnede jeg øjnene og gik mod døren.
Så tog hun fat i mig og trak mig ned på sengen.
Og hun bevægede… Hun holdt mig nede.
Og hun bevægede sin hånd hen over mit ansigt, mit bryst og overalt.
Hun bevægede hånden rundt.
Og jeg fjernede hendes arme og brød fri og låste døren op,
og jeg løb ud og hen til camperen.
Jeg blev der resten af dagen indtil næste dag.
Jeg gik ikke rigtigt ud næste dag.
Da Reese var færdig,
tudbrølede vi alle sammen.
Forældrene tudbrølede.
Jeg blev fysisk syg. Jeg vil ikke kaste op.
Jeg føler, at jeg skal kaste op, når jeg taler om det.
Lignende ting skete med Claire og Soph.
Tiffany begik seksuelle overgreb
mod mig, Claire og Reese ofte.
Der var engang, hvor jeg sov.
Og jeg vågnede.
Og hun sad på mig, da jeg vågnede.
Hun gned sin hånd over mig og sagde, at det var Lennys pik.
Til sidst gav hun slip og gik ud af værelset.
Men jeg var så bange.
Så jeg begyndte at låse min dør.
Men min dør havde en rille,
som man kan sætte en mønt i og dreje den udefra.
Jeg låste min dør, og hun tog en mønt og kom stadig ind.
Det påvirker mig stadig nu, at…
Jeg ved ikke, om jeg bør sige det, men jeg sover med en kniv ved min seng,
fordi jeg er så bange for, at nogen bryder ind eller kommer ind.
Der skete så meget mere,
som jeg ikke rigtig har lyst til at tale om på kamera,
for det er for meget.
Det var første gang, jeg hørte, hvad der var sket, og historierne.
Det er hårdt at høre.
Deres uskyld er væk nu.
Jeg følte, at jeg ikke havde beskyttet hende.
Jeg var traumatiseret. Stakkels børn.
Som deres mødre skal vi beskytte dem, og det gjorde vi ikke.
Vi kunne ikke. Vi vidste det ikke.
Min mor vidste intet om det seksuelle,
som Tiffany forsøgte at gøre mod mig.
Jeg tror, jeg var så flov, at jeg ikke sagde det til min mor.
Gid, jeg havde gjort det.
Ingen sagde det. Claire og Reese sagde det ikke.
Ingen sagde noget.
Nogle gange tænkte jeg, at jeg burde fortælle mine mødre om det.
Men da Tiffany begyndte at gøre det mod mig og Reese,
så vi hende gøre det mod Piper.
Piper tror, at det er helt normalt.
Så vi sagde: "Okay, hun gør det mod dig.
Så er det nok fint, at hun gør det mod os."
Jeg vidste ikke, det var forkert, og jeg retfærdiggjorde det.
"Vi er i familie. Det er fint."
En af hendes fordele var, at hun var min moster.
Og det var Lenny, ikke Tiffany. Lenny gjorde det.
Tiffany er moren og manageren
på en af de største konti for mindreårige på sociale medier,
som flere gange er blevet kritiseret for tvivlsomt indhold.
Jeg hedder Sarah Adams.
Jeg er mom.uncharted på sociale medier.
Og jeg byggede en platform omkring at udforske kidfluencere og forældre,
som efter min mening udnytter deres børn.
I slutningen af 2021 hørte jeg om Piper Rockelle,
og så kom retssagen.
Da blev jeg mere opmærksom på det, der foregik.
Mange kender til sagen mod Tiffany Smith.
Den blev anlagt af 11 tidligere medlemmer,
som arbejdede med Piper, mod Tiffany.
Og der er mange beskyldninger.
SØGER OM ERSTATNING
Dagens video handler om Piper Rockelle
og den helt vanvittige retssag.
147 siders absolut vanvid.
Børnene anklagede Tiffany for fysisk, følelsesmæssigt, verbalt og S-misbrug
og økonomisk udnyttelse.
Nogle af beskyldningerne er skøre.
Et par måneder før sagen tweetede sangeren Pink:
"Hvor mange børn som Piper Rockelle udnyttes af deres forældre?
Og hvornår siger vi andre,
at det ikke er okay, en 13-årig står i bikini, mens moren tager billedet?"
Pipers mor, Tiffany, er anklaget for at have gjort nogle modbydelige ting.
Opmuntrede teenagere til oralsex og at klæde sig sexet og rørte børnene.
Al vores uskyld blev taget fra os.
Vi vidste ikke, at det foregik.
Vi måtte ikke være der.
I UDNYTTEDE OGSÅ JERES BØRN FOR AT TJENE PENGE…
Hvis du anbragte dit barn på et hold, har du en del af skylden.
Om du vidste det eller ej. Du satte dit barn i den situation.
Jeg kan ikke…
Man ser revner og røde flag ret tidligt i The Squad.
Og jeg tror, at forældrene ignorerede dem.
Det fejes ind under gulvtæppet og bagatelliseres.
Så de er medskyldige i udnyttelsen af deres eget barn.
Hvis jeg så programmet,
ville jeg sige: "Idioter."
Det ville jeg sige.
"Hvorfor fanden blev I?"
Det ville jeg sige.
Helt sikkert.
Jeg ville ikke forstå, hvorfor de holdt deres barn i det miljø.
Men det er så komplekst.
Der er manipulation på børneniveau.
Der er manipulation på forældreniveau.
Hun holdt øje med os konstant.
Vi måtte ikke se andre mennesker.
Vi måtte ikke tale med dem, som stoppede.
Når man indser, at det ikke er godt,
er man bange for at stoppe eller bange for at sige noget.
Det er som en kult. Man kan ikke komme ud.
Når du er inde, kender man konsekvenserne for at gøre hende sur.
Ens barn bliver saboteret og hadet.
Det bliver et helvede.
Man vil ikke såre sit barn, så ens barn ikke vil fortælle om det.
Sawyer ville ikke sige det.
Han ville ikke gøre mig vred over det,
så jeg gjorde noget, for han vidste, hvad konsekvensen var.
I sidste ende vidste forældrene ikke, hvad der foregik.
Man kan måske bebrejde dem for,
at de ikke vidste, hvad der skete med deres børn.
Det undskylder ikke det, som de tiltalte gjorde mod børnene.
Sagen handler ikke om forældrene.
Efter retssagen blev offentlig, blev jeg angrebet af en masse folk,
som sagde, at jeg løj, og at jeg forlod min familie.
Der blev udtrykt meget had for os.
Og jeg tror, at mange folk ikke lyttede,
men automatisk tænkte, at vi havde fundet på det.
SAWYER, DU ER FRYGTELIG PIPER GJORDE DIG BERØMT
Det var ubehageligt.
For jeg skulle ikke bare håndtere de hadfyldte kommentarer,
men jeg tænkte også:
"Gad vide, hvad der sker, og hvad folk tænker."
DE HAR INGEN PENGE!!!
Folk på sociale medier siger, at vi lyver.
Vi vil have penge.
Og ærligt talt er Corinne ligeglad med pengene.
Hun har været tavs så længe.
Hun siger: "Jeg lyver ikke.
Det skete for mig, og alle skal vide, at det kan ske."
Jeg føler mig klar til at konfrontere hende
og vise hende, at vi er stærkere, end hun tror.
Og vi advarer folk, så de ikke skal igennem det samme.
Ja.
Jeg føler, at vi giver så mange mennesker en stemme,
især i denne branche,
fordi der sker ting bag kulisserne,
som ingen nogensinde ser.
Beskyldningerne mod Tiffany,
som inkluderer vold og brud på regler for børnearbejde,
er ikke unikke for Piper Rockelle og Tiffany-sagen.
Det er almindelige former for misbrug, som er udbredt i kidfluencer-branchen.
En populær YouTube-mor, kendt for sin strenge opdragelsesstil,
er under mistanke for børnemisbrug.
Kidfluencing er Det vilde vesten.
Der er ingen regler, som beskytter disse influencere.
INGEN LOVE BESKYTTER BØRN
Det er en ureguleret grænse i underholdningsbranchen.
Og derfor sker retssagen, som virkelig…
Det burde være den sidste forsvarslinje at skulle anlægge en civil retssag.
Når børn bliver behandlet sådan,
bør de ikke skulle hyre advokater for at forsvare deres rettigheder.
Hr. Hill, løft venligst højre hånd.
Sværger De, at Deres vidneforklaring vil være sandheden og hele sandheden?
Ja.
Hunter var en meget interessant karakter,
for jeg så altid Hunter som en person,
som støttede mig og var Tiffanys offer
og ikke så, at det var forkert.
Så jeg følte sympati for Hunter.
Har Tiffany nogensinde udsat Dem for verbale overgreb?
Nej.
Aldrig?
Nej. Vi er i et forhold. Vi skændes.
Hunter virker som en god fyr på overfladen.
Én, som vil hjælpe børnene med at klare sig godt.
Men jeg tror, han er en svag mand, som bliver styret af Tiffany.
Tiffany er fantastisk.
Hun er nok den bedste chef, partner, træner, holdkammerat,
som jeg har arbejdet med.
En person i tyverne bør kunne forsvare sig selv
og de 12-årige, som angiveligt er hans "bedste venner".
Okay, tre, to, en, action.
Hunter var Tiffanys partner.
Tiff, hvordan skal de sige det?
Så jeg tror, at på grund af YouTube
skulle vi være tætte og sårbare, og han ville have det på kamera.
Han brugte det til sin fordel.
Så nu føler jeg ingen sympati for ham.
Han er bare en særling, der hang ud med 12-årige.
PAPARAZZI KONFRONTERER HUNTER OG TIFFANY - 2022
Hvad så, Hunter?
Vi gør bare vores arbejde.
Vi efterforsker retssagen.
Ved I, at I ikke må filme en mindreårig?
Det er offentlig ejendom.
I skal have tilladelse.
-Nej. -Jo, I skal.
PIPERS MOR
Elleve mindreårige påstår, at du misbrugte dem seksuelt.
Jeg kan huske, da retssagen startede,
at de ikke kun angreb os.
Tiffany fik også kritik.
Og jeg kan huske, at Piper lagde en video ud og forsvarede sin mor.
Hvis min mor ikke hjalp mig med at gøre mine drømme til virkelighed,
var jeg her ikke for jer.
Jeg takker min mor hver dag og udtrykker taknemmelighed,
for hun er så stærk.
Jeg ved ikke, om jeg kunne klare det, som hun går igennem.
Jeg mødte Piper og Tiffany første gang i 2021.
Min ven tog mig med derhen, fordi de havde nogle katte til adoption.
Og jeg elsker katte.
Derefter så jeg dem måske en gang om måneden.
Nogle måneder var det tre gange.
Jeg lavede TikToks og hang ud og talte med dem.
Da jeg mødte Piper, var hun glad med vennerne.
Det var et sjovt miljø.
Men til sidst var hun deprimeret.
Hun begyndte ikke at spise så meget.
Og hun ville være isoleret.
Nu bliver Pipers mor Tiffany Smith beskyldt af disse tidligere holdmedlemmer.
Efter sagen blev anlagt,
sagde Tiffany til Piper, at det var onde mennesker,
som ville have penge og ødelægge hendes omdømme,
og at de aldrig kunne lide hende.
Piper lod til at tro på det.
Og Piper sagde det til folk, hvis hun blev spurgt om retssagen.
Tiffanys ord blev indgraveret i Pipers hjerne.
Hun tænker kun sådan nu.
Hun er programmeret til det.
Det er nok min skyld.
Hvis jeg ikke så dem, som gjorde noget frygteligt mod mig,
så ville det ikke ske for min familie.
Efter vi anlagde sag i begyndelsen af 2022,
demonetiserede YouTube Pipers konto.
Hun kunne lægge videoer ud, men ikke tjene penge.
Så hendes indtægter på YouTube gik fra 500.000-600.000 om måneden til nul.
YouTube har sagt, at det skyldes regler for indhold
og brud på servicevilkårene.
Vi har klare regler for skabere,
og hvis skabere gør noget uden for platformen,
eller der er nyheder, som er skadelige for hele skaber-økosystemet,
kan man blive suspenderet fra indtægtsprogrammet.
Demonetisering er dybest set som en stor straf.
YouTube har kun gjort det mod de mest kontroversielle skabere.
Problemet med platformene er,
at de først handler, når medierne tiltrækker opmærksomhed.
YOUTUBE HAR DEMONETISERET PIPER ROCKELLES KANAL
Efter sagen blev anlagt, begyndte det hele at smuldre.
De mistede brandaftaler, og firmaer trak sig ud.
Folk vil ikke arbejde med skabere, som er midt i en kontroversiel skandale.
På grund af retssagen har de måttet diversificere.
Hun har ledt efter andre veje.
Og når jeg siger "hun," Tiffany har ledt efter andre veje
til at tjene på sit barn.
Hun går ind på andre platforme som Snapchat.
Snapchat er ikke som andre sociale medier,
for der er ingen kommentarer,
at de kan lægge videoer ud, tjene penge og blive under radaren.
Jeg ved også, at Piper er på en anden hjemmeside, BrandArmy.
Og BrandArmy bliver ofte sammenlignet med OnlyFans,
men uden nøgenhed.
På BrandArmy kan man være helt ned til 13 år for at lave indhold.
Men for at abonnere skal folk være 18 år.
Så BrandArmy er en hjemmeside,
hvor voksne kan abonnere på eksklusivt indhold med mindreårige.
Jeg ved ikke, hvordan en hjemmeside retfærdiggør det.
Jeg ved ikke, hvordan det er lovligt.
Men det findes i nutidens digitale verden,
og ærligt talt giver det mig kvalme.
LÅS OP - 65 DOLLARS
Mange unge influencere ser,
at der er et marked, hvor de kan sælge ekstra indhold.
Meta undersøgte fænomenet og fastslog,
at mange af brugerne, som betaler for ekstra børnefokuseret materiale,
var brugere, som havde antydet i interaktioner på platformene,
at de var seksuelt interesserede i børn.
Pædofile kan udnytte børnene på så mange måder.
Der har været historier om cyberstalking og fysisk stalking,
og der sker en masse skræmmende ting.
Jeg ved ikke, om det er mest skadeligt, at anonyme voksne følger børn,
eller at børnene meget tidligt lærer, at det er et faktum.
Og så opfører de sig stadig provokerende,
fordi de ved, at provokerende opførsel
vil tiltrække flere likes, kommentarer og indtægter.
At se børn få lov til at være, hvor de ikke bør være,
for at udnytte dem og se billeder,
man ikke bør se af et barn,
er helt forkert.
Og det bør ikke være tilgængeligt for dem,
for de er ikke modne nok til at træffe de beslutninger.
Jeg skal have alle kyssemærkerne af.
Lad os tørre dem af.
Jeg har ondt af Piper, når jeg ser hende gøre det.
Ingen ved, om hun blev spurgt om det.
Den Piper, som jeg kendte, ville slet ikke have lyst til det.
Jeg er lidt bekymret.
Når jeg ser indhold nu, hvor Piper har badetøj på.
Jeg vil gerne vide, hvad der foregår.
Jeg lagde mærke til, at Piper var bekymret over penge.
Hun tænkte selv på, at de skulle betale huslånet,
og at det kostede 20.000 dollars at købe mad til deres 70 katte.
Så det virkede, som om det var Pipers ansvar at forsørge alle i huset.
Hun begyndte at danse mere provokerende
og gå med provokerende tøj og opføre sig mere voksent.
Hun lignede ikke en på 15 eller 16, som hun var på det tidspunkt.
Det var ofte en almindelig optagelse,
og så havde de bestemt tøj fra et mærke, de skulle vise på deres BrandArmy-side.
Og engang sagde hun: "Piper, aktiver BrandArmy-tilstand."
Og så bøjede Piper sig frem og stak numsen ud og rørte ved sin krop
på en meget seksuel, foruroligende måde.
Hvor går grænsen for Tiffany?
Hendes barn er på en platform,
hvor hun går rundt og danser i bikini for abonnenter.
Det stopper ikke.
Det stopper stadig ikke i dag.
At Tiffany stadig arbejder, forvirrer mig.
Og det forvirrer mig, fordi kort efter retssagen blev vi kontaktet af FBI.
JUSTITSMINISTERIET - FBI
De sagde: "Vi vil tale med jeres piger."
FBI har været på besøg hos alle børn, som er med i sagen.
De har hele vores mappe.
De har alle historierne.
Der er politirapporter i flere distrikter i L.A.
Men vi får ikke rigtig nogen svar.
Jeg fik at vide af FBI-agenten,
at de ikke fører en sag,
medmindre de ved, at de har beviser nok til at vinde den.
Så jeg ved ikke.
Det var det sidste, jeg hørte fra FBI og kriminalassistenten.
Regeringen forsøger ikke at vedtage betydningsfulde love for branchen.
De behandler den stadig som en joke.
Lovgivere er ofte mellem 70 og 80 år.
De tager ikke den verden seriøst.
De gør grin med den og håner den.
Hr. Zuckerberg, du har overtalt over to milliarder mennesker
til at give deres kontaktoplysninger
mod at få mulighed for at se,
hvad deres gymnasievenner spiste lørdag aften.
Det er din forretningsmodel, ikke?
Sådan vil jeg ikke beskrive det.
At få dem til at vedtage love
er som at få en chimpanse til at løse en Rubiks terning.
Det er nok mere sandsynligt.
Og indtil vi tager branchen seriøst og ser influencing som arbejde,
så er børnene fortabte.
Velkommen tilbage!
Dagens video bliver endnu en spøgvideo!
Jeg er Chris McCarty, grundlægger og direktør på Quit Clicking Kids.
Jeg forsøger at beskytte børneinfluencere
og skabe lovgivning for at sikre, at vi kan beskytte børn online.
Jeg startede projektet på mit sidste år på gymnasiet.
Nogle nyhedshistorier fik mig til at tænke på,
hvad der sker med børneinfluencere.
Der er så mange forskellige lag.
En af de største misforståelser er, at det ikke ses som arbejde,
især for børnene.
Det er ikke en hobby for mange af disse influencere.
Det er et job.
Og i nogle tilfælde er det den primære eller eneste indtægtskilde for familierne.
Så børnene kan blive presset til at skabe indhold.
Det kan blive et stort pres som barn,
hvis man er den eneste med en indtægt.
Og jeg tror, at det bliver rodet,
når det handler om så mange penge og berømmelse.
Det kan skabe en svær dynamik.
Jeg kan ikke forestille mig, hvordan det føles for et barn
at være familiens vigtigste forsørger.
Hvad angår Piper,
så har hun været den eneste, som tjente penge i familien i alle årene.
Og man kan sige, Tiffany kan sige, at hun var momager,
og hun har ret til noget.
Men det ændrer ikke på,
at det hele er baseret på, at hun udnytter sin datter.
Er du nervøs over at optræde?
Lige nu er jeg faktisk ikke nervøs. Jeg prøver at…
Mange stater har såkaldte Coogan-love, som beskytter børneskuespillere.
De kræver, at forældre sætter en del af barnets indtægter til side.
Så en del af mit arbejde med Quit Clicking Kids er at sikre,
at børneinfluencere får samme beskyttelse som børneskuespillere.
Lovgivningen i USA begynder at følge med.
Illinois sikrer nu som den første stat, at børn, som laver videoer med familien,
kompenseres for arbejdet.
Californien har lige nu lovgivning, som svarer til den, som kom i Illinois.
I dag underskrev guvernøren to love,
som sikrer, at børneinfluencere ikke bliver udnyttet,
ved siden af den tidligere barnestjerne og sanger Demi Lovato.
Det giver mig håb, at en stat som Californien,
som har relativt mange børneinfluencere, begynder at tage skridt mod forandring.
Jeg håber, at det sætter gang i noget,
ikke kun for økonomisk kompensation,
men også hvad angår lærere på settet, faste arbejdstider
og at tjekke, om familierne følger reglerne og beskytter deres børn.
CALIFORNIEN VEDTAGER LOV OM BESKYTTELSE AF BØRNEINFLUENCERES ØKONOMISKE SIKKERHED
En god start.
Gør det noget? Ikke rigtig.
De kan stadig udnytte dem. De skal bare betale nu.
Jeg ville ønske, at man kunne regulere sociale medier for børn.
Jeg ved ikke, hvordan man gør det.
Gid, jeg tog fejl, men jeg ved ikke, hvordan man kontrollerer det
eller sender folk ud til en baghave eller stue,
mens mor og far tager billeder af barnet.
Jeg tror ikke, at det er muligt.
Vi har ladet platformene vokse helt ukontrolleret så længe,
og nu skal ånden tilbage i flasken.
Men der er ting, vi kan gøre. Vi skal bare oplyse folk.
Vi skal ændre kulturen og normerne for opdragelse.
Vil du vide, hvor ansvaret ligger?
Forældre bør ikke tillade, at børn bliver sat i en position,
hvor de kan blive udnyttet eller skadet.
Og med hensyn til børn, som viser deres personlige liv
for ethvert publikum,
bør folk spørge sig selv:
"Er det virkelig okay, at mit barns sårbarhed bliver vist frem for fremmede?"
Ville jeg anbefale det til mine børn eller børnebørn?
Nok ikke.
Men tror jeg, at der er en sikker måde, hvorpå vi kan skabe en proces,
som er meget mere sikker? Ja.
Det grundlæggende problem er platformenes forretningsmodel
og de kapitalistiske incitamenter.
Tiffany og Hunter skabte indtægter på hundredtusindvis dollars om måneden.
Og det er et stort incitament for at gøre det, de gjorde med børnene.
Sawyer, hænderne på hendes hofter.
-Det føles underligt. -Piper, rundt om. I kysser, så…
Jeg håber, at offentligheden vil forstå, at de ikke bør sluge indholdet råt
uden at erkende skaden, som det forårsager for dem,
der bliver brugt til at skabe indholdet.
Det, som giver disse konti brændstof og drivkraft,
er dem, som abonnerer, dem, der følger,
og dem, som køber sponsorerede produkter fra en konto.
Så hvis vi kan fjerne opmærksomheden fra disse konti,
tror jeg, at det vil give forældre mindre grund til at bruge børnene
til at skabe indhold sådan.
Jeg håber, at folk holder op med at se den slags.
Husk at synes godt om, abonnere og slå notifikationer til.
Jeg føler en slags vrede mod YouTube og sociale medier nu.
Og jeg tror, at min lidenskab for det
helt sikkert er aftaget.
Jeg tog en mental pause fra YouTube.
Det var virkelig nedværdigende.
Og det er svært at være motiveret, når man får negative kommentarer.
JEG HADER DIG, FORDI DU FORLOD PIPER
JUNI 2024
Vi er blevet tilbudt et forlig.
Jeg talte om forliget med Claire.
Hun var ikke ligefrem glad.
Men det var mest, fordi hun ville sidde i vidneskranken
og fortælle alle i retten, dommeren og nævningene, hvad der skete.
Hun føler, at Tiffany stadig slipper afsted med ting, og jeg er enig.
Vi sagde alle: "Det skal frem i lyset.
Folk skal vide, hvad der sker, og hvad der kan ske."
Vi får folk til at tale om det,
og folk hører, hvad der skete med os.
Og det var vores mål.
Vi er måske færdige med retssagen.
Men vi er ikke færdige med at fortælle om vores oplevelser.
Og jeg håber, at vi kan forhindre,
at andre børn bliver udsat for det samme som vores børn.
De tog enhver chance fra mig for at være involveret i min søns liv.
Men Tiffany har stadig sin datter.
Det er hende, som bliver beskyldt for misbrug,
men hun har sin datter, og min søn blev revet fra mig.
På mange måder kan en retssag dræbe retfærdigheden.
Tiffany er stadig helt fri til at lave det indhold, hun har lavet.
Hun har nye børn på vej, og hun har et nyt Squad nu.
Hun vil finde flere folk.
Den næste står altid klar.
Det sker stadig. Det foregår nu.
Man skulle tro, at en retssag stoppede hende. Men nej.
Det er ikke kun de 11 børn.
Der er så mange andre.
Så mange andre.
Og hvis der ikke bliver gjort noget,
bliver de heller ikke de sidste.
Der er et offer i alt det her,
som ikke sidder ved dette bord
og måske ikke ved, at hun er et offer.
Og det er Piper.
-Absolut. -Ja.
-Piper har ingen stemme i det. -Ja.
Hun er her ikke.
Hun er blevet begrænset i, hvad hun kan, og hvem hun må tale med.
Det første offer er Piper.
I skønhedskonkurrencerne, og dengang Corinne filmede med hende,
var hun en lille pige.
Corinne! Yeehaw! Piper!
Yeehaw!
Okay!
I hendes tidlige videoer, da hun var yngre, var der lidt lys.
Det var spændende og sjovt.
Og når jeg ser videoer fra det sidste år, ser det ikke spændende ud.
Det ser ikke sjovt ud.
Hun ser ikke glad ud.
Og det er bekymrende.
Jeg prøver ikke at grine, okay?
Fortsæt. Kom nu.
"Vi viser jer game-tilstand." Sig det nu, for fanden.
Forestil dig en verden, hvor, hver gang du gør noget,
kan titusindvis af mennesker kommentere og kritisere.
JEG KAN HUSKE, DA DU GIK MED TØJ
Man har aldrig friheden til at prøve ting og begå fejl.
Og folk husker ikke,
at et rigtigt barn med rigtige følelser
bliver knust af negativ opmærksomhed.
Man skal tænke på det barns ve og vel
og barnets evne til at finde ud af, hvem hun er i verden.
Værsgo. Og send et kys til kameraet.
Jeg håber virkelig, at Piper indser, hvad hun er med i, og kommer ud.
Hun ved det ikke.
-Ja. -Hun tror, at det er normalt, så…
Det er så trist. Hendes mor er altid i hendes øre.
Og hvis hun ser det her lige nu…
Hallo! Det er ikke normalt.
Ja. Tag et sted hen, som ikke er forbundet med en Hunter eller en Tiffany.
For jeg føler, at da vi stoppede, ønskede vi, at Piper kom ud.
Men vi var nødt til at gøre det for at redde os selv.
Selvom vi ikke ville, fordi vi ikke ville forlade nogen.
Det var ekstremt svært at forlade Piper,
for jeg ville ikke have, at hun følte, at jeg svigtede hende.
Jeg begynder at græde.
Okay.
Det var svært,
især fordi jeg har en på min alder, som er i familie med mig,
som jeg kan tale med og være ven med.
Det var svært at forlade hende.
Og jeg har det stadig dårligt med det, så…
Hun skal vide, det ikke er hendes skyld. Hun må ikke bebrejde sig selv.
Og jeg elsker hende stadig og tænker stadig meget på hende.
Nu. Den starter.
Tre, to, en.
Vi er her for hende, og vi ville hjælpe hende.
Hun fortjener så meget bedre.
Piper er en vildt sød pige,
og hun fortjener gode venner og et godt miljø at være i.
TIFFANY SMITH, HUNTER HILL og PIPER ROCKELLE SAGDE NEJ TIL
AT BLIVE INTERVIEWET ELLER KOMMENTERE PÅ SERIEN.
TIFFANY AFVISER DE TIDLIGERE MEDLEMMER OG DERES FORÆLDRES VERSIONER.
SMITH OG HUNTER HILL HAR OGSÅ OFFENTLIGT AFVIST
BESKYLDNINGERNE I RETSSAGEN I 2022.
DER ER IKKE REJST TILTALE MOD DEM.
I 2024 INDGIK PARTERNE ET FORLIG PÅ 1,85 MILLIONER,
SOM SKAL DELES MELLEM DE 11 SAGSØGERE.
HVIS DU ELLER EN, DU KENDER, HAR OPLEVET SEKSUELT MISBRUG,
SÅ LÆS MERE PÅ WWW.WANNATALKABOUTIT.COM
Tekster af: Mila Tempels